พบผู้ติดเชื้อยืนยันย่านตลาดบางแค 85 ราย ส่วนใหญ่เป็นพ่อค้าแม่ค้า พร้อมเดินหน้าตรวจหาเชิงรุก
นายแพทย์ โอภาส การ์ยกวินพงศ์ อธิบดีกรมควบคุมโรค กล่าวถึงสถานการณ์โรคโควิด-19 ว่า ขณะนี้ทั่วโลกมีผู้ติดเชื้อโควิด -19 กว่า 120 ล้านคน ผู้ติดเชื้อรายใหม่กว่า 4 แสนคน ถือว่าสถานการณ์คงตัว แต่ยังคงไม่ไว้วางใจ ถึงแม้ว่าจะมีการฉีดวัคซีนเพิ่มมากขึ้นแล้วก็ตาม สำหรับประเทศมาเลเชีย ยังคงมีผู้ติดเชื้อสูง ส่วนประเทศเมียนมา มีผู้ติดเชื้อลดน้องลง และประเทศที่จับตามองคือ ประเทศกัมพูชา เนื่องจากมีผู้ติดเชื้อเพิ่มขึ้นทุกวัน ดังนั้นฝั่งชายแดนต้องมีความคุมเข้ม เพื่อไม่ให้มีการลักลอบเข้าเมืองได้และทำให้สถาณการณ์ดีขึ้น ส่วนสถานการณ์โควิด -19 ในประเทศไทย วันนี้มีผู้ติดเชื้อ 170 ราย ส่วนใหญ่มาจากการคัดกรองเชิงรุกอยู่ในกรุงเทพมหานคร เขตบางแค ที่ตลาดบางแค ซึ่งเป็นตลาดขนาดใหญ่ ริมถนนเพชรเกษม ย่านฝั่งธนบุรีใต้ ซึ่งมีตลาดย่อยและห้างสรรพสินค้าในตลาดสด ทั้ง 6 ตลาด มีพื้นที่พื้นที่ติดกัน มีทางเข้าออก หลายทางมาก ไม่พบเคร่งครัดการเข้าออก ผู้เช่าแผงเป็นคนไทยเท่านั้น ส่วนลูกจ้างเเผงเป็นต่างด้าว และพบว่ามีพฤติกรรมใส่เเมสใต้จมูก โดยภาพรวมตลาดบางแคพบผู้ติดเชื้อแล้วกว่า 85 ราย จากการค้นหาเชิงรุก เป็นคนไทย 46 ราย ส่วนใหญ่เป็นพ่อค้าแม่ค้า ,และเป็นชาวเมียนมา 39 ราย ขณะนี้ได้รับการรักษาที่โรงพยาบาลบางขุนเทียนเรียบร้อยแล้ว และในจำนวนนี้มีผู้ติดเชื้อมาจากต่างจังหวัด อาทิ จังหวัดสุพรรณบุรี 5 ราย นครปฐม 3 ราย เพชรบุรี 6 ราย และสมุครสาคร 1 ราย ขณะนี้ได้เเจ้งให้จังหวัดติดตามและให้ส่งรักษาตัวที่สถานพยาบาลต่อไป ทั้งนี้ยังพบว่าผู้ติดเชื้อไม่มีอาการ หากประชาชนทุกคนปฎิบัติตัวและให้ความร่วมมือทุกคนจะสามารถควบคุมสถานการณ์ได้ดียิ่งขึ้น ทั้งนี้จะดำเนินการตรวจหาเชิงรุกให้ครบ โดยรองนายกรัฐมนตรีและรัฐมนตรีว่าการกระทรวงสาธารสุข ย้ำว่าให้เดินหน้าตรวจเชิงรุก โดยประชาชนที่เคยเดินทางไปยังตลาด ตั้งแต่วันที่ 20 กุมภาพันธ์- 13 มีนาคม 2564 นี้ให้ขอรับการตรวจที่สถานพยาบาลรัฐใกล้บ้าน และหากมีความกังวลทางกระทรวงสาธารณสุขจะนำรถพระราชทานตรวจหาเชื้อโควิด -19  ลงพื้นที่ตรวจในวันพรุ้งนี้ ที่สวนสาธารณะข้างเดอะมอลลบางแค ตั้งแต่เวลา 10.00 น. เป็นต้นไป โดยไม่เสียค่าใช้จ่ายอธิบดีกรมควบคุมโรค ย้ำอีกว่า การพบผู้ติดเชื้อย่านตลาดบางแคครั้งนี้ ยังคงเป็นการระบาคแบบคลัสเตอร์ หรือกลุ่มก้อนใหม่เท่านั้น